สถานีสนามกีฬาแห่งชาติ

สถานีสนามกีฬาแห่งชาติ () เป็นสถานีรถไฟฟ้าบีทีเอสแบบยกระดับ ในเส้นทางสายสีลม ยกระดับเหนือถนนพระรามที่ 1 กรุงเทพมหานคร บริเวณหน้าสนามกีฬาแห่งชาติ

ที่ตั้ง 
ถนนพระรามที่ 1 ด้านหน้าอาคารกีฬานิมิบุตรซึ่งเป็นส่วนหนึ่งของสนามกีฬาแห่งชาติ ระหว่างทางแยกปทุมวัน (จุดบรรจบกับถนนพญาไท) กับทางแยกเจริญผล (จุดบรรจบกับถนนบรรทัดทอง) ในพื้นที่แขวงวังใหม่ เขตปทุมวัน กรุงเทพมหานคร

สถานีสนามกีฬาแห่งชาติ เป็นสถานีปลายทางด้านตะวันตกของรถไฟฟ้าบีทีเอส สายสีลม และเป็นสถานีรถไฟฟ้าบีทีเอสที่อยู่ใกล้พื้นที่เมืองเก่าของกรุงเทพมหานครมากที่สุด ผู้โดยสารจึงสามารถเดินทางด้วยรถแท็กซี่หรือรถประจำทางต่อไปยังย่านคลองถม, วรจักร, ตลาดโบ๊เบ๊, ภูเขาทอง และถนนราชดำเนิน ได้ในเวลาอันสั้น ยกเว้นช่วงเวลาเร่งด่วนโดยเฉพาะช่วงบ่ายถึงเย็นที่มีสภาพการจราจรติดขัด นอกจากนี้ยังสามารถเดินไปยัง สะพานเฉลิมหล้า 56 (สะพานหัวช้าง) เพื่อใช้บริการเรือโดยสารคลองแสนแสบไปยังสะพานผ่านฟ้าหรือประตูน้ำได้อีกด้วย

ปัจจุบัน สถานีสนามกีฬาแห่งชาติยังคงเป็นสถานีปลายทางในเส้นทางบีทีเอสสายสีลม จนกว่าจะมีการก่อสร้างสถานียศเสขึ้น โดยการก่อสร้างสถานีดังกล่าวตามแผนแม่บทฯ พ.ศ. 2552 คือคงไว้เป็นสถานีสำหรับเชื่อมต่อรถไฟฟ้าชานเมืองสายสีแดงเข้มที่สถานียศเสเท่านั้น

แผนผังสถานี 

เนื่องจากเป็นสถานีปลายทาง ผู้โดยสารที่มาจากสถานีบางหว้าถึงแล้วจะต้องลงจากขบวนทั้งหมดที่ชานชาลา 4 จากนั้นขบวนรถจะกลับทิศบริเวณสุดรางด้านหน้าสนามศุภชลาศัย เพื่อมุ่งหน้ามารับผู้โดยสารที่ชานชาลา 3 ฝั่งตรงข้าม

รูปแบบของสถานี 
เป็นแบบมีชานชาลาอยู่ 2 ข้าง (Side Platform Station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา

ทางเข้า-ออก 
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (skywalk) ได้แก่
 1 ซอยเกษมสันต์ 2, พิพิธภัณฑ์บ้านจิม ทอมป์สัน, สถาบันเทคโนโลยีปทุมวัน, โลตัส พระราม 1,ป้ายรถประจำทางไปสยาม  (บันไดเลื่อน)
 2 ศาลาวชิราวุธ สนามกีฬาแห่งชาติ, สี่แยกเจริญผล, ป้ายรถประจำทางไปยศเส (ลิฟต์)
 3 หอศิลปวัฒนธรรมแห่งกรุงเทพมหานคร (สะพานเชื่อม)
 4 ลานชั้น 2 เอ็มบีเคเซ็นเตอร์ (สะพานเชื่อม)
  5 สะพานวันสยาม เชื่อมต่อสี่แยกปทุมวัน
 เอ็มบีเคเซ็นเตอร์ ชั้น 2 และ 3 (สะพานเชื่อม)
 หอศิลปวัฒนธรรมแห่งกรุงเทพมหานคร, สำนักงานป้องกันและปราบปรามการฟอกเงิน, สะพานหัวช้าง และท่าเรือสะพานหัวช้าง
 สยามสแควร์ ซอยกลาง-ซอย 2
 สยามดิสคัฟเวอรี่ ชั้น M และ 1 (สะพานเชื่อม)

จุดรวมพลอยู่ที่ทางออก 2 หน้าศึกษาภัณฑ์พาณิชย์

เวลาให้บริการ

รถโดยสารประจำทาง 
ถนนพระรามที่ 1 มุ่งหน้าทางแยกเจริญผล รถขสมก. สาย 11 15 47 73 93 204 508 รถเอกชน 48 113

ถนนพระรามที่ 1 มุ่งหน้าทางแยกปทุมวัน รถขสมก. สาย 15 47 73 204 508 รถเอกชน 48

เรือโดยสารคลองแสนแสบ 
 ท่าสะพานหัวช้าง

สถานที่สำคัญใกล้เคียง 

 สนามกีฬาแห่งชาติ 
 หอศิลปวัฒนธรรมแห่งกรุงเทพมหานคร
 วังสระปทุม
 สำนักงานป้องกันและปราบปรามการฟอกเงิน และ สำนักงานคณะกรรมการสิทธิมนุษยชนแห่งชาติ อาคาร ปปง.
 สถาบันเทคโนโลยีปทุมวัน 
 อาคารศรีจุลทรัพย์
 วัดชำนิหัตถการ (วัดสามง่าม)
 คณะสหเวชศาสตร์ พยาบาลศาสตร์ จิตวิทยา คณะวิทยาศาสตร์การกีฬา และ คณะเภสัชศาสตร์ จุฬาลงกรณ์มหาวิทยาลัย
 พิพิธภัณฑ์บ้านจิม ทอมป์สัน

ศูนย์การค้าและอาคารสำนักงาน 
 ศูนย์การค้าเอ็มบีเค เซ็นเตอร์
 ศูนย์การค้าสยามดิสคัฟเวอรี่
 สยามสแควร์
 โลตัส สาขาพระราม 1

โรงแรม 
 โรงแรมปทุมวันปริ๊นเซส
 โรงแรมสยามแอทสยาม
 โรงแรมฮอลิเดย์ อินน์ เอกซ์เพรส กรุงเทพ สยาม
 โรงแรมไอบิสและเมอร์เคียว กรุงเทพ สยาม

แหล่งข้อมูลอื่น 
 

สนามกีฬาแห่งชาติ
สิ่งก่อสร้างตั้งแต่ พ.ศ. 2542
สนามกีฬาแห่งชาติ